મુંબઈ, તા. 14 : સોના-સામે ચાંદીનો પ્રાઇસ રેશિયા 23 વર્ષની ટોચે જઈ 84.43 થયો છે. આ દર્શાવે છે કે તાજેતરના સમયમાં ચાંદી વધુ પીટાઈ છે. રેશિયો એ પણ દર્શાવે છે કે એક ઔંસ સોના સામે કેટલા ઔંસ ચાંદી ખરીદી શકાય છે. આથી એકબીજાની સરખામણીમાં બન્ને ધાતુની તુલનાત્મક મજબૂતાઈ માપી શકાય છે. ભારત સહિતના અમુક દેશોના વેપારીઓ બન્ને ધાતુ માટે જુદા જુદા મંતવ્યો ધરાવતા હોય ત્યારે તેઓ રેશિયોમાં ટ્રેડિંગ કરે છે.